Gandia recibe estudiantes de FP de Laval para que hagan las prácticas en pastelerías y panaderías de la ciudad
12 novembre 2024

## Gandia recibe estudiantes de FP de Laval para que hagan las prácticas en pastelerías y panaderías de la ciudad12 novembre 2024Última actualització: 12 novembre 2024

![](../gestion/img/61398b517294bedd67bf6fbfd130e71746dd5427f76c04953d6f9d506d22cdf8.jpg)  
  

La regidora delegada d'Agermanaments, **Liduvina Gil**, ha rebut aquest matí a l'Ajuntament de Gandia els cinc alumnes d'FP de l'Institut de Formació Professional Robert Buron de Laval, França, que faran les seues pràctiques a diferents pastisseries i panaderies de la nostra ciutat. Els alumnes han estat acompanyats per Gaellie Bastian.

La iniciativa forma part de l'agermanament que uneix Gandia amb la localitat francesa des de ja fa 45 anys.

Gil ha destacat l'àmplia trajectòria d'ambdues ciutats i el gran nombre d'intercanvis que s'han fet en aquestes més de quatre dècades de col·laboració.

"_Aquestes pràctiques donen una oportunitat perquè aquests joves puguen completar la seua formació professional, fent pràctiques fora del seu país, enriquint-se de noves maneres de treballar i millorant els seus coneixements tant de la llengua espanyola com de la seua especialitat professional_", ha declarat Gil qui ha insistit en la necessitat de “donar oportunitats als nostres joves perquè puguen tindre un futur millor”.

Finalment, l'edil ha volgut agrair a Agredolç al Grau de Gandia, les pastisseries Roselló i Ramiro, i Pasta Pa, per la seua implicació en la iniciativa.

Finalment, tant la tutora com els alumnes han volgut mostrar la seua solidaritat amb els afectats per la DANA i han mostrat la seua predisposició a ajudar allò que se'ls demane.